ໃນໄລຍະ 1 ປີ ຜ່ານມາສະມາຄົມການສຶກສາພາກເອກະຊົນ ໄດ້ມີວຽກງານທີ່ພົ້ນເດັ່ນຫຼາຍດ້ານ ເປັນຕົ້ນແມ່ນສະຖານການສຶກສາເອກະຊົນໃນຂອບເຂດທົ່ວປະເທດໄດ້ປະກອບສ່ວນທັງງົບປະມານ ແລະວັດຖຸຊ່ວຍພັກ-ລັດ ແລະສັງຄົມ, ຮ່ວມປັບປຸງໃນການພັດທະນາການສຶກສາຂອງລາວໃຫ້ມີຄຸນະພາບຂຶ້ນເທື່ອລະກ້າວ, ໄດ້ເຂົ້າຮ່ວມງານມະຫາກຳກິລາມະຫາວິທະຍາໄລລາວຄັ້ງທີ 1 ຈົນສາມາດຍາດໄດ້ຫຼຽນຄຳໃນບາງປະເພດກິລາ ແລະໄດ້ຮັບໃບຍ້ອງຍໍປະເພດຕ່າງໆຈາກການນຳພັກ-ລັດ ໃນລະດັບຕ່າງໆ.
ພະແນກສຶກທິການ ແລະ ກິລາແຂວງຫົວພັນ ກໍ່ຄືແຂວງຫົວພັນ ເປີດງານແຂ່ງຂັນກິລານັກຮຽນມັດ ທະຍົມສຶກສາທົ່ວແຂວງ ຄັ້ງທີ 1 ເພື່ອຄັດເລືອກເອົານັກກິລາທີ່ມີຄວາມສາມາດ ແລະ ພອນສະຫວັນດີເດັ່ນ ກຽມເປັນຕົວແທນແຂວງເຂົ້າຮ່ວມງານມະຫາກຳກິລານັກຮຽນມັດທະຍົມສຶກສາ ທົ່ວປະເທດ ຄັ້ງທີ 6 ທີ່ແຂວງບໍລິຄຳໄຊ ເປັນເຈົ້າພາບ ໃນຕົ້ນປີ 2017.
ວິທະຍາໄລ (ວ.ລ) ພະລະສຶກສາ ກົມພະລະ ແລະ ສິລະປະສຶກສາ ກະຊວງສຶກສາທິການ ແລະ ກິລາ ຮ່ວມກັບ ວິທະຍາໄລຄູປາກເຊ ເປີດສອນຫຼັກສູດຄູພະລະສຶກສາ ຢູ່ວິທະຍາໄລຄູປາກເຊ ເພື່ອຜັນຂະຫຍາຍຍຸດທະສາດກົມສ້າງຄູ ແລະ ກົມພະລະ ແລະ ສິລະປະສຶກສາ ຕອບສະໜອງຄວາມຮຽກຮ້ອງຕ້ອງການຄູສອນ ແລະ ວິຊາການພະລະສຶກສາທາງດ້ານປະລິມານ ແລະ ຄຸນະພາບໃຫ້ບັນດາໂຮງຮຽນ, ສະຖາບັນການສຶກສາ ແລະ ພາກສ່ວນຕ່າງໆໃນຂອບເຂດທົ່ວປະເທດ.
ເຮືອກອງບັນຊາການທະຫານແຂວງໄຊຍະບູລີ ສ້າງປະຫວັດສາດຄອງຂັນລາງວັນຊະນະເລີດ ເຮືອປະເພນີທັງຊາຍ ແລະ ຍິງ ພ້ອມຮັບຂັນເງິນນ້ຳໜັກ 1,5 ກິໂລກຣາມ ແລະ ເງິນສົດ 12 ລ້ານກີບ ໃນງານເທສະການບຸນອອກພັນສາປະວໍລະນາ ແລະ ບຸນຊ່ວງເຮືອປະຈຳປີ 2016 ທີ່ເມືອງໄຊຍະບູລີ ແຂວງໄຊຍະບູລີ.